Ludza kihistu
Ludza kihistu (inglise Ludza Formation) on ordoviitsiumi ladestu Pirgu lademe kihistu. Seda hakkasid esimesena eristama Lilita-Ilga Gailīte ja Rita Ulste aastal 1972. Kihistu on nime saanud Ludza linna järgi. Kihistiku stratotüüp on Ludza 15 puurauk, kus kihistu esineb 490..513 meetril. Eestist kihistu kivimeid ei ole leitud. Kihistu koosneb valdavalt hallist lubjakivist, mis sisaldab roheka või rohekashalli mergli vahekihte..